Rijeka, 14. srpnja 2020.

**POZIV ZA MEDIJE**

**NAJAVA SAILOR FESTIVALA I ZVUČNOG KARBURATORA**

**U srijedu, 15. srpnja 2020., u 11.00 sati ispred Exporta na Delti u Rijeci, kod koncertne pozornice, održat će se konferencija za medije na kojoj će biti najavljen Sailor festival i Zvučni karburator.**

Ovaj se program u petak, 17.7., održava u Rijeci u sklopu Ljeta u prijestolnici, a uz pridržavanje svih propisanih epidemioloških mjera i preporuka o čemu će biti riječi in a konferenciji za medije.

Program će najaviti:

**Damir Martinović Mrle** – KLJB, organitaror Sailor Festivala, Let 3

**Dražen Baljak** – glazbeni selektor Sailor festivala, Let 3

Sailor se ove godine održava u koncertnom formatu, s ekskluzivnim trosatnim nastupom Leta 3, predstavljanjem arhitektonskog rješenja Mrletovog 'Zvučnog karburatora' i gostujuće svirke bendova Turisti i Projekt.

Let 3 će svirati presjek cijele svoje karijere, Mrle predstaviti Zvučni karburator, svoj do sada najveći i najluđi inovatorski pothvat uz Mr.Lee & IvaneSky glazbenu kulisu, Turisti kao power četvorka svirat će svoj punokrvni rock koncert, a Projekt će se tek predstaviti i početi pisati novu riječku glazbenu povijest.

**Važna napomena za predstavnike medija:**

Zbog provedbe mjera propisanih Odlukom nacionalnog stožera civilne zaštite koje uključuju popis osoba na okupljanjima većim od 100 ljudi, **predstavnici medija koji će 17. srpnja 2020. pratiti Sailor festival** (novinari, fotografi, snimatelji), trebaju **do četvrtka 16.7. u 18.00 sati poslati svoje ime i prezime te kontakt telefon s naznakom „za Sailor festival“ na mail** **adresu** [**press@rijeka2020.eu**](mailto:press@rijeka2020.eu). Na festival će prema navedenim prijavama i kreiranom popisu moći ući uz predočenje press iskaznice ili osobne iskaznice.

Unaprijed zahvaljujem na odzivu i dolasku i srdačno vas pozdravljam.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42